stanford-oval/wikipedia huggingface dataset:
עבד אל-קאדר כמאל מוחמד

עבד אל-קאדר כמאל מוחמד (בערבית: عبد القادر كميل محمد; נולד ב-1 ביולי 1951) הוא פוליטיקאי אשר מכהן מאז אפריל 2013 כראש ממשלת ג'יבוטי תחת הנשיא אסמאעיל עומאר גואלה. בעבר כיהן כשר החקלאות בין השנים 2001–2005 וכשר הביטחון בשנים 2011–2013.
את לימודיו האקדמיים במדעי הטבע קיים בצרפת. בשנת 1979 החל מוחמד לעבוד ברשות המים של המדינה, ובשנים 1983–2005. בשנת 1981 החל להיות פעיל פוליטי. בפברואר 2013 ניצח מוחמד בבחירות והחליף את ראש הממשלה המכהן דליטה מוחמד דליטה.
בשנת 2020 מוחמד הכריז על יחסים בלתי-רשמיים עם ישראל.
הערות שוליים

↑  נשיא ג'יבוטי מאשר כי למדינתו יחסים בלתי רשמיים עם ישראל, באתר ערוץ 20
ערך זה הוא קצרמרבנושא אישים. אתם מוזמנים לתרום לוויקיפדיה ו.
סגוסיני

הסגוסיני (באנגלית: Segusini; בגאלית עתיקה: Segusinoi, מילולית: "אלה של Segusio") היו שבט גאלי ששכן סביב העיר סוסה, פימונטה, איטליה של ימינו, על גבול איטליה-צרפת, במעברי האלפים, בתקופת הברזל.
שם

הם מוזכרים בתור Segosianō̃n (Σεγοσιανῶν) על ידי סטראבון (תחילת המאה ה-1 לספירה), בתור Segousianō̃n (Σεγουσιανῶν) על ידי תלמי (המאה ה-2 לספירה]), כ-Segusinorum Segusa על "קשת סוסה" כ-Segusinae על כתובת הקדשה בחריתה. השם האתני Segusini הוא צורה לטינית של הגאלית העתיקה Segusinoi. זה אומר "אנשי סגוסיו", בעצמו מהשורש "סגו" - (ניצחון, כוח).
גאוגרפיה

הסגוסיני שכנו בעמק הדוריה (אנ'), סביב סגוסיו (סוסה המודרנית).  הטריטוריה שלהם הייתה ממוקמת מזרחית למדולי ובלאקי, דרומית לאקיטאבונס, וממערב לאימרי ולטאוריני.
העיירה הראשית שלהם, סגוסיו, שלטה על המסלול מעל מעבר מונז'נוור ששימש כשער הכניסה לחצי האי האיטלקי. לסגוסיו היה חוק לטיני כנראה מתקופת אוגוסטוס קיסר (27 לפנה"ס–14 לספירה) והיה מוניקיפיום מתקופת נירון (54–58 לספירה). הוא נכבש על ידי קונסטנטינוס בשנת 312 לספירה.
היסטוריה

העדות עליהם היא על קשת סוסה, שהוקמה על ידי קוטיוס (מרקוס יוליוס קוטיוס היה מלך התושבים הקלטים והליגוריים של המחוז הרומי ההררי אז הידוע כאלפס טאורינה וכיום כאלפים הקוטיים בתחילת המאה ה-1 לפני הספירה). בשנים 8–9 לפני הספירה.
היסטוריה > מקורות ראשוניים

*Strabo (1923). Geography. Loeb Classical Library. תורגם ע"י Jones, Horace L. Harvard University Press. ISBN 978-0674990562.
היסטוריה > ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Graßl, Herbert (2006). "Segusio". Brill's New Pauly. doi:10.1163/1574-9347_bnp_e1106930.
Prieur, Jean (1968). La province romaine des Alpes Cottiennes. Impr. R. Gauthier. OCLC 834310867.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
הערות שוליים

↑  Strabo. Geōgraphiká, 4:1:11.
↑  Ptolemy. Geōgraphikḕ Hyphḗgēsis, 3:1:36.
↑  Corpus Inscriptionum Latinarum 5:7231.
↑  Corpus Inscriptionum Latinarum 5:7250.
1 2  Falileyev 2010, s.v. Segusini.
↑  Prieur 1968, p. 77.
↑  Barruol 1969, pp. 331–333.
↑  Talbert 2000, Map 17: Lugdunum.
↑  Graßl 2006.
↑  Barruol 1969, p. 32.
סבסטיאן לב

סבסטיאֶן לבּ (צרפתית: Sébastien Loeb, נולד ב-26 בפברואר 1974) הוא נהג מרוצי מכוניות צרפתי המשתתף באליפות העולם בראלי כנהגה של קבוצת יונדאי מוטורספורט ובאליפות האקסטרים אי. הוא זכה תשע פעמים ברציפות באליפות העולם משנת 2004 עד 2012, עבור קבוצת סיטרואן. הישגיו של לב הם הטובים ביותר בתחום מרוצי הראלי למכוניות מאז ומעולם. התחרה בעבר באליפות העולם למכוניות תיור ובאליפות העולם בראלי-קרוס.
קריירת מרוצים > אליפות העולם למכוניות תיור

לאחר הפרישה מאליפות הראלי העולמית הצטרף לב לקבוצת סיטרואן שהצטרפה לאליפות העולם למכוניות תיור (WTCC). בעונת 2014 הוא ניצח בשני מרוצים והגיע לפודיום בשישה מרוצים נוספים. את העונה הוא סיים במקום השלישי.
קריירת מרוצים > מרוץ פייקס פיק

ביוני 2013 השתתף לב במרוץ פייקס פיק (Pikes Peak) בקולורדו. לייב נהג בפז'ו 208 T16 וקבע שיא מסלול חדש - 8.13:87 דקות
קריירת מרוצים > ראלי קרוס

ביולי 2012 השתתף לב בתחרות הראלי-קרוס שנערכה כחלק מסבב ה-X Games שהתקיים בלוס אנג'לס ואף זכה במדליית הזהב בתחרות. בספטמבר 2013 השתתף לב בתחרות במסגרת סבב אליפות הראלי-קרוס האירופאית (European Rallycross Championship), אך לא הצליח להעפיל לגמר לאחר שסיים במקום הרביעי בשלב חצי הגמר. בעונת 2016 השתתף באופן מלא באליפות העולם כחלק מקבוצת פז'ו-האנסן, כשהוא נוהג בפיג'ו 208 WRX (ר"ת של World Rally Cross). במירוץ הבכורה סיים במקום החמישי ובמירוץ בבלגיה, שהיה השלישי בעונה השיג פודיום ראשון כשסיים במקום השני. בהמשך העונה הגיע עוד פעמיים לפודיום ובמירוץ שהתקיים בלטביה השיג ניצחון ראשון באליפות. את העונה סיים במקום החמישי בדרוג הנהגים.
קריירת מרוצים > אקסטרים אי

בדצמבר 2020 הצטרף כנהג לקבוצת X44, שהקים לואיס המילטון, המתחרה באליפות האקסטרים אי.
סגנון נהיגה

סבאסטיאן לייב, פטר סולברג ומרקו מרטין עומדים מאחורי הסגנון החדשני של הנהיגה שפותח בתחילת שנות האלפיים ומונהג מאז ועד היום בקרב נהגי הראלי בעולם. עיקרה של צורת הנהיגה הוא בשימוש מוגבר בבלמים והתמקדות באחיזה של הרכב כדי לחסוך בזמן שהיה יכול להתבזבז בהחלקות מיותרות. אמנם סגנון זה הוא פחות ראוותני ביסודו ופחות מלהיב את הקהל אבל הוא התגלה כמהיר יותר.
חייו הפרטיים

לבּ נשוי לסברין, המשמשת לעיתים כנווטת של לב. לזוג יש בת, ולנטיין ׁ(נולדה בנובמבר 2007) והם מתגוררים בלוזאן, שווייץ.
במאי 2009 הוענק לסבסטיאן לב אות לגיון הכבוד.
תוצאות מרוצים לפי עונה > אליפות העולם למכוניות תיור

| שנה | קבוצה | מכונית | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | סיטרואן טוטאל WTCC | סיטרואן C אליזה WTCC | מרוקו 1 2 | מרוקו 2 1 | צרפת 1 2 | צרפת 2 6 | הונגריה 1 7 | הונגריה 2 9 | סלובקיה 1 1 | סלובקיה 2 C | אוסטריה 1 4 | אוסטריה 2 7 | רוסיה 1 3 | רוסיה 2 5 | בלגיה 1 3 | בלגיה 2 5 | ארגנטינה 1 4 | ארגנטינה 2 6 | הרפובליקה העממית של סין 1 5 | הרפובליקה העממית של סין 2 3 | הרפובליקה העממית של סין 1 4 | הרפובליקה העממית של סין 2 12 | יפן 1 3 | יפן 2 7 | מקאו 1 6 | מקאו 2 6 | 3 | 295 |
| 2015 | סיטרואן טוטאל WTCC | סיטרואן C אליזה WTCC | ארגנטינה 1 3 | ארגנטינה 2 1 | מרוקו 1 3 | מרוקו 2 2 | הונגריה 1 6 | הונגריה 2 5 | גרמניה 1 2 | גרמניה 2 5 | רוסיה 1 9 | רוסיה 2 7 | סלובקיה 1 3 | סלובקיה 2 1 | צרפת 1 1 | צרפת 2 פרש | פורטוגל 1 2 | פורטוגל 2 15 | יפן 1 6 | יפן 2 4 | הרפובליקה העממית של סין 1 3 | הרפובליקה העממית של סין 2 4 | תאילנד 1 2 | תאילנד 2 1 | קטר (מדינה) 1 4 | קטר (מדינה) 2 4 | 3 | 356 |
תוצאות מרוצים לפי עונה > אליפות העולם בראלי-קרוס

| שנה | קבוצה | רכב | 1 | 2 | 3 | 4 | 5 | 6 | 7 | 8 | 9 | 10 | 11 | 12 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | פז'ו | פז'ו 208 | פורטוגל 5 | גרמניה 10 | בלגיה 2 | בריטניה 10 | נורווגיה 5 | שוודיה 2 | קנדה 9 | צרפת 3 | ברזיל 8 | לטביה 1 | גרמניה 9 | ארגנטינה 8 | 5 | 209 |
| 2017 | פז'ו | פז'ו 208 | ספרד 14 | פורטוגל 2 | גרמניה 5 | בלגיה 7 | בריטניה 4 | נורווגיה 3 | שוודיה 3 | קנדה 3 | צרפת 2 | לטביה 3 | גרמניה 11 | דרום אפריקה 10 | 4 | 214 |
| 2018 | פז'ו | פז'ו 208 | ספרד 2 | פורטוגל 2 | בלגיה 1 | בריטניה 3 | נורווגיה 8 | שוודיה 9 | קנדה 3 | צרפת | לטביה | ארצות הברית | גרמניה | דרום אפריקה | 2 | 140 |
הערות שוליים

↑  WRC Rally Spain: Loeb takes dramatic win as Ogier grabs points lead, Autosport, 28 October 2018
↑  Sebastien Loeb seals six-round 2019 WRC deal with Hyundai, Autosport, 13 December 2018
↑  ניר בן טובים, ניר בן-טובים‏, סיטרואן וסבסטיאן לואב יתחרו באליפות התיור העולמית, באתר וואלה, 26 ביוני 2013
↑  ניר בן טובים, ניר בן-טובים‏, צפו: אלוף הראלי כובש את המסלול המרתק בעולם, באתר וואלה, 4 ביולי 2013
↑  X Games: Sebastien Loeb rallies to X Games victory, ‏Redbull, ‏2 ביולי 2012
↑  Sebastien Loeb fails to reach ERC Round 7 final, ‏ESPN, ‏3 בספטמבר 2013
↑  Lewis Hamilton's Extreme E team hires Sebastien Loeb and Cristina Gutierrez, BBC, 11 December 2020
| --- | --- |
בקרת זהויות :  BnF: cb14423304r (data)  GND: 143049631  ISNI: 0000 0001 2133 0242  LCCN: n2011011487  LNB: 000263398  MusicBrainz: 41a907f5-8a06-4e1b-8a39-3558df40d7d6  RERO: 02-A023794228  SUDOC: 084283491  VIAF: 51906431   WorldCat (עם VIAF): 51906431 
לב בסיטרואן C4 WRC בראלי קטלוניה, 2007
לב בסיטרואן בסבב ה-WTCC ביפן, 2014
ספק (סרט)

| --- | --- |

כרזת הסרט בישראל
 מבוסס על:  ספק: משל (מחזה) 
 בימוי:  ג'ון פטריק שאנלי 
 הופק בידי:  סקוט רודין 
 תסריט:  ג'ון פטריק שאנלי 
 עריכה:  דילן טיצ'נור 
 שחקנים ראשיים:  מריל סטריפ   פיליפ סימור הופמן   איימי אדמס   ויולה דייוויס
 מוזיקה:  הווארד שור 
 צילום:  רוג'ר דיקינס 
 מדינה:  ארצות הברית 
 חברת הפקה:  מירמקס 
 חברה מפיצה:  מירמקס 
 הקרנת בכורה:  ארצות הברית 25 בדצמבר 2008   ישראל 8 בינואר 2009
 משך הקרנה:  104 דק' 
 שפת הסרט:  אנגלית 
 סוגה:  סרט דרמה 
 תקציב:  $20,000,000
 הכנסות:  $50,847,196
 הכנסות באתר מוג'ו:   doubt
 www.miramax.com/movie/doubt
 דף הסרט ב־IMDb
 
ספק (באנגלית: Doubt) הוא סרט דרמה אמריקאי שיצא לאקרנים ב-25 בדצמבר 2008, המבוסס על מחזה של ג'ון פטריק שאנלי משנת 2004, שהיה מועמד לאוסקר על עיבודו של התסריט.
הסרט מגולל את סיפורה של נזירה, מנהלת בית ספר קתולי, אשר חושדת בכומר על כך שמנצל מינית תלמיד. בסרט מככבים מריל סטריפ, פיליפ סימור הופמן, איימי אדמס וויולה דייוויס- ארבעתם היו מועמדים לפרס אוסקר על כיכובם בסרט.
צוות השחקנים הראשי

| שחקן | תפקיד |
| --- | --- |
מריל סטריפ: האחות אילשיוס
פיליפ סימור הופמן: האב פלין
איימי אדמס: האחות ג'יימס
ויולה דייוויס: גברת מילר
ג'וסף פוסטר: דונלד מילר
אליס דרומונד: האחות ורוניקה
סגולית מבהיקה

| סגולית מבהיקה |
| --- | --- |
 סגולית מבהיקה
מיון מדעי
ממלכה:: בעלי חיים
מערכה:: רכיכות
מחלקה:: חלזונות
תת־מחלקה:: חלזונות עילאיים
על־סדרה:: חלזונות גבוהים
סדרה:: Neotaenioglossa
על־משפחה:: סגוליות
משפחה:: סגוליתיים
סוג:: סגולית
מין:: סגולית מבהיקה
שם מדעי
 Janthina globosa ‏סווינסון, 1822

סגולית מבהיקה (שם מדעי: Janthina globosa) היא מין חילזון ימי טורף בסוג סגולית שבמשפחת הסגוליתיים (Janthinidae). חילזון זה נפוץ בימים רבים בעולם, בהם הים התיכון, וניתן למצאו גם בחופי ישראל.
תיאור ומראה > הקונכייה

הקונכייה שלו נחשבת ליפה ומרשימה, וגודלה כ-20–40 מילימטר (הגודל המרבי שתועד היה 38.5 מ"מ). צבע הקונכייה הוא סגול בוהק, ובו גוני כחול-סגול בהירים ולרוב גם משטחים בצבע סגול בהיר דהוי. צורתה כדורית ובה 3–4 פיתולים. קליפתה דקה יחסית. מכיוון שהוא "נתלה הפוך" על המצוף אותו הוא מפריש, צבעי הצללת הנגד שלו הפוכים: חלקו הגחוני סגול כהה ואילו חלקו הגבי (הצריח) סגול בהיר יותר. רק בשלב הפגית (וליגר) יש לו מכסה גירני (operculum), אותו הוא מאבד בהתבגרותו כדי שיוכל לצוף.
תיאור ומראה > גוף החילזון

לסגולית המבהיקה ראש גדול על צוואר גמיש. העיניים ממוקמות בבסיס הבחנינים.
אורח חיים

מדובר בחילזון פלגי, שחי בחלק העליון של מי הים. הוא צף על פני המים באמצעות מצוף (המכונה "רפסודה") העשוי מריר קרוש הכולא בועות אוויר אותו הוא מפריש מרגלו. הסגולית ניזונה מהידרתים ומדוזות סוכך קטנות המרחפות בחלק העליון של המים.
הסגולית מתחילה את חייה כזכר וכאשר הוא מתבגר הוא הופך לנקבה. את הביצים שהיא מטילה היא שומרת בגופה עד שהן מתפתחות לשלב הפגית.
תפוצה

הסגולית המבהיקה חייה בים הפתוח (מין פלגי), בשכבת המים העליונה, לרוב צפה באמצעות ריר קרוש המופרש מרגלה. היא חיה גם בים התיכון. סערות חזקות לעיתים משליכות סגוליות אל חוף הים וניתן לראותם בימי חורף סוערים בחופי ישראל הצפוניים.
ראו גם

סגולית דו-גונית
לקריאה נוספת

ד"ר דוד דרום וד"ר משה צורנמל, מדריך הים וחופיו החי והצומח, הוצאת כתר, 1992. עמ' 182–183.
עבד אל-קאדר גזאל

עבד אל-קאדר גזאל (בערבית: عبد القادر غزال; בצרפתית: Abdelkader Ghezzal; נולד ב-5 בדצמבר 1984) הוא כדורגלן עבר אלג'יראי ששיחק בעמדת החלוץ.
קריירה

גזאל נולד בדסאן-שרפיו בחבל רון-אלפ שבצרפת להורים ממוצא אלג'יראי. הוא החל את דרכו ככדורגלן בוו אן-ולון, ובגיל 14 עבר לשחק במדי קבוצת הנוער של אולימפיק ליון. בעונת 2004/2005 עבר לשחק במועדון סן פרי, באחת הליגות הנמוכות בצרפת, ולאחר עונה אחת עבר לקרוטונה האיטלקית. במהלך 2006 הושאל לקבוצות ביילזה ופרו ססטו, ובסופו של דבר שב לקרוטונה. בעונת 2007/2008 הבקיע 20 שערים במדי הקבוצה, וסייע לה להעפיל לליגה השנייה באיטליה. בסוף אותה עונה חתם בגנואה מהליגה הראשונה, ששאפה להשאילו לקבוצה מהליגה השנייה, אך בסופו של דבר עבר לסיינה, כאשר שתי הקבוצות חולקות בבעלות על כרטיס השחקן שלו. בשנת 2010 עבר לקבוצת בארי ושיחק 3 שנים. בתקופה זו הושאל לקבוצות צ'זנה ולבאנטה. בשנת 2013 עבר לקבוצת פארמה והושאל לקבוצת לטינה קלצ'ו מהליגה האיטלקית השנייה. בדצמבר 2015 עבר לקבוצת קומו, גם כן מהליגה השנייה.
בנובמבר 2008 זומן גזאל לראשונה לנבחרת אלג'יריה, וערך את הבכורה שלו במשחק ידידות מול נבחרת מאלי. את השער הראשון הבקיע בפברואר 2009 במשחק ידידות מול נבחרת בנין, ובמהלך מוקדמות מונדיאל 2010 הבקיע שני שערים נוספים, במשחקים מול נבחרות מצרים ורואנדה. במונדיאל עצמו נכנס כמחליף במשחק הראשון של הנבחרת, מול נבחרת סלובניה, אך הורחק תוך 15 דקות, לאחר שקיבל כרטיס צהוב שני.
סטיבן פאלאזו

סטיבן מקארתי פאלאזו (באנגלית: Steven McCarty Palazzo; נולד ב-21 בפברואר 1970) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הרביעי של מדינת מיסיסיפי בין השנים 2023-2011. טרם היבחרו לקונגרס האמריקאי היה פאלאזו חבר בית הנבחרים של מיסיסיפי בשנים 2006–2011.
ביוגרפיה

פאלאזו נולד בפברואר 1970 בעיר הנמל גלפפורט (Gulfport) השוכנת על גדות החוף הדרומי של מיסיסיפי. בשנת 1988 השלים את לימודיו התיכוניים בתיכון סנט ג'ון בשנת 1988. באותה שנה התגייס אל כוחות המילואים של חיל הנחתים של ארצות הברית ושירת בפלוגת הסיור השלישית של חיל הנחתים במהלך מלחמת המפרץ. בהווה הוא משרת במשמר הלאומי של צבא מיסיסיפי. לפאלאזו תואר ראשון מאוניברסיטת דרום מיסיסיפי, שם היה חבר באחווה סיגמא כי.
באפריל 2006 התפטר לאונרד בנץ, חבר בית הנבחרים המדינתי של מיסיסיפי, בעקבות מינויו לנציבות השירות הציבורי של המדינה. פאלאזו הכריז על התמודדותו בבחירות המיוחדות למילוי מקומו כנציג מחוז הבחירה ה-116 בבית הנבחרים, ובבחירות גבר על מריאן גרצ'יק, מועמדת המפלגה הדמוקרטית, ועל מועמד רפובליקני נוסף עם 51% מקולות הבוחרים. בשנת 2007, כשרץ בבחירות ללא התנגדות, נבחר פאלאזו לתקופת כהונה מלאה.
בבחירות האמצע של 2010 נכנס פאלאזו לבחירות המקדימות במפלגה הרפובליקנית לייצוג מחוז הקונגרס הרביעי של מיסיסיפי בבית הנבחרים של ארצות הברית, וזכה במועמדות עם 57% מהקולות. בבחירות הכלליות ניצב בפני ג'ין טיילור, נציג המחוז המכהן מטעם המפלגה הדמוקרטית זה למעלה מ-20 שנה. אף על פי שמחוז הקונגרס הרביעי הפך ברמה הפדרלית למעוז רפובליקני מובהק, טיילור, דמוקרט בשם בלבד, אייש את המושב ללא קושי רציני מאז 1996. דפוס הצבעותיו היה שמרני להפליא אפילו בסטנדרטים של הדמוקרטים השמרנים מדרום ארצות הברית, ופעמים תכופות הצביע נגד עמדת סיעתו. פאלאזו ביסס עצמו כיריבו הרציני ביותר של טיילור מאז 1996. בפרט, הוא תקף את טיילור על תמיכתו בהיבחרה של ננסי פלוסי לתפקיד יושבת ראש בית הנבחרים, ולאחר שזכה לתמיכתה של שרה פיילין גבר על טיילור ביחס של 52%-47%.
פאלאזו הושבע לתפקידו בראשית ינואר 2011. מיד עם כניסתו לתפקיד הביע את התנגדותו הנחרצת לחוק הגנת החולה וטיפול בר השגה, ובבחירות 2012, נבחר לתקופת כהונה שנייה. בבחירות שלאחר מכן ב-2014, התמודד בבחירות המקדימות מול ג'ין טיילור, קודמו הדמוקרטי בתפקיד שנטש את הדמוקרטים והצטרף אל המפלגה הרפובליקנית. טיילור המיר את שיוכו המפלגתי כדי לשוב ולייצג את מחוז הקונגרס הרביעי, שהפך כאמור למעוז רפובליקני. פאלאזו הצליח לזכות במועמדות עם 50.5% מהקולות, בעוד טיילור גרף כ-43% בלבד. מאז נבחר בבחירות 2016, בבחירות 2018 ובבחירות 2020.
בבחירות 2022 הפסיד פאלאזו בבחירות המקדימות של המפלגה הרפובליקנית על רקע פרשת עבירות אתיות, ובמקומו נבחר מייק איזל. כהונתו בקונגרס תמה בראשית ינואר 2023, עם התפזרות הקונגרס ה-117 של ארצות הברית.
הערות שוליים

↑  קמרון ג'וזף, Ex-Rep. switches parties to run again, באתר The Hill‏, 1 במרץ 2014 (באנגלית)
↑  פייג' לבנדר, Gene Taylor Defeated By Steven Palazzo In GOP Primary For Congress In Mississippi, באתר הפינגטון פוסט, 4 ביוני 2014 (באנגלית)
↑  מיה וורד, GOP Rep. Steven Palazzo loses primary amid ethics cloud, באתר פוליטיקו, 28 ביוני 2022 (באנגלית)
| --- | --- |
בקרת זהויות :  US Congress: P000601
סטיבן סמית

| --- | --- |
אין תמונה חופשית
 לידה:  1860 או 1861 אונטריו, קנדה 
 פטירה:  12 במאי 1928 לונדון, הממלכה המאוחדת 
 הישג בולט:  היה מס' 89 בעולם בשנת 1900
 מד כושר מרבי:  2369 (מאי 1900)
 מקצוע נוסף:  רופא
 מדינה:  אנגליה
 
סטיבן סמית' (אנגלית: Stephen Francis Smith;‏ 1860 או 1861, אונטריו – 12 במאי 1928, לונדון) היה שחמטאי קנדי ורופא באנגליה.
ביוגרפיה

סמית היגר עם משפחתו מקנדה לאנגליה באמצע שנות ה-70 של המאה ה-19. בהתאם למסורת המשפחתית סמית למד רפואה, ולימים התקבל כחבר לאגודת המנתחים המלכותית הבריטית.
סמית שיחק באליפות אנגליה לשחמט וכן בתחרויות הייסטינגס בשנים 1895, 1919 ו-1927/28, אך לא בדרג העליון. סמית ניצח באליפות לונדון לשחמט בשנת 1895 והגיע למקום השני בשנת 1905/6. סמית חלק מקום שישי בתחרות לונדון בשנת 1899 (ניצח: פרנק מרשל), השתתף בתחרות אוסטנד בשנת 1907, הגיע למקום הרביעי בתחרות דיל 1907 (ניצח: ג'ורג' אלן תומאס), חלק מקום 10–11 בתחרות אוקספורד 1910 (ניצח: הנרי ארנסט אטקינס) וחלק מקום 6–8 בתחרות לונדון 1910 (ניצח: ו. וארד).
במהלך מלחמת העולם הראשונה עזב סמית את אנגליה וחזר לצפון אמריקה. הוא ניצח באליפות וונקובר בשנת 1915, ומוזכר כאלוף קולומביה הבריטית בחוברת אוגוסט 1925 של ביטאון השחמט הבריטי. הוא קרא תיגר על סידני גייל לדו-קרב על אליפות השחמט של קנדה בשנת 1920 אך הדו-קרב הסתיים בפרישתו של גייל לאחר שני משחקים בלבד.
סמית ייצג את קנדה באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז, הן כשחקן שצבר 5 נקודות (+1-4=4) (+ ניצחונות – הפסדים = תוצאות תיקו), והן כנציג המשלחת הקנדית למשחקים. סמית הוא אחד מ-15 המייסדים של איגוד השחמט הבינלאומי פיד"ה.
הישגיו השחמטאיים הבולטים הם ניצחון על אלוף העולם לעתיד מקס אויבה (בשנת 1919) וניצחון על ורה מנצ'יק בשנת 1928.
הערות שוליים

↑  Chess Olympiad: Paris 1924, באתר OlimpBase
סימקה מאטרה בגירה

| --- | --- |

 מאפיינים כלליים
 יצרן:  מאטרה 
 מודל קודם:  מאטרה 530 
 מודל אחריו:  מאטרה מורנה 
 בסיס גלגלים:  2,370 מ"מ 
 
סימקה מאטרה בגירה
סימקה מאטרה בגירה
סימקה מאטרה בגירה
מושב הנהג + 2, בשורה הקדמית, בסימקה מאטרה בגירה
סימקה מאטרה בגירה, שנת 1974
לוח שעוני הבקרה - סימקה מאטרה בגירה
סימקה מאטרה בגירה (בצרפתית: Matra-Simca Bagheera) מכונית ספורט בסגנון קופה, המאופיינת בשלושה מושבים קדמיים סמוכים, נוצרה על ידי קבוצת ההנדסה מאטרה (Matra) בשיתוף עם סימקה, וקרייזלר אירופה.
משנת 1973-1980 יוצרו 47,402 יחידות, (30,242 יחידות בדגם ה-1,442 סמ"ק ו- 17,160 יחידות בדגם ה-1,294 סמ"ק).
היסטוריה

הסימקה מאטרה בגירה (על שם בגירה, הטיגריס בספר הג'ונגל של רודיארד קיפלינג) הוצגה ב-14 באפריל 1973. המכונית הייתה מבוססת על הסימקה 1100 TI, כולל רכיבי המנוע, המתלה הקדמי, ההגה, ומערכת הבלמים.
הגוף היה עשוי מ- פוליאסטר רכוב על מבנה פלדה. שלושת מושבי הקונספט הקדמיים הושארו, והיו סימן היכר בולט לסימקה מאטרה בגירה.
בשנת 1980, שהייתה שנת הייצור האחרונה של הסימקה מאטרה בגירה, בעקבות מכירת קרייזלר באירופה על ידי ה- PSA (פיג'ו - סיטרואן), המותג שונה ל- טלבוט-Matra, (טלבוט מאטרה).
הדגם שהחליף את  "סימקה מאטרה בגירה" היה מאטרה מורנה שיוצר בין השנים 1980–1983.
מפרט טכני ומידות

3 דלתות
מנוע מרכזי - אחורי רכוב מאחורי תא הנוסעים
מנוע 4 צילינדרים בנפח 1,294 סמ"ק, המפתח 84 כ"ס
מנוע 4 צילינדרים בנפח 1,442 סמ"ק, המפתח 90 כ"ס (הוצג בשנת 1976). מדגם זה יוצרו 30,242 יחידות.
תאוצה 0-100 קמ"ש 11.5 שניות (בדגם 1,294 סמ"ק)
תאוצה 0-100 קמ"ש 10.5 שניות (בדגם 1,442 סמ"ק)
מהירות שיא  183 קמ"ש (בדגם 1,294 סמ"ק)
מהירות שיא 190 קמ"ש (בדגם 1,442 סמ"ק)
בלמי דיסק
פנסים קדמיים - נשלפים
הגה - שטוח בחלקו התחתון
אורך הרכב - 3,974  מ"מ
גובה - 1,175 מ"מ
משקל - 980 ק"ג לדגם 1,294 סמ"ק
משקל 1,015 ק"ג לדגם 1,442 סמ"ק
תמונות

תא הנהג בסימקה מאטרה בגירה
מנוע הסימקה מאטרה בגירה
החלון האחורי בסימקה מאטרה בגירה
קדמת הסימקה מאטרה בגירה, כולל גלגל רזרבי
תא המטען האחורי (מתחתיו בנוי מנוע הסימקה מאטרה בגירה)
מבט להגה הסימקה מאטרה בגירה (שטוח בחלקו התחתון) וללוח מחוונים
שלושת המושבים הקדמיים בסימקה מאטרה בגירה
סימקה מאטרה בגירה, שנת 1976
סימקה מאטרה בגירה, שנת 1976
טלבוט מאטרה בגירה
ראו גם

סימקה
טלבו
מאטרה ראנצ'ו
סימקה 1000 קופה
לקריאה נוספת

סימקה מאטרה בגירה  (2:24 דקות), יו-טיוב
סימקה מאטרה בגירה  (7:12 דקות), יו-טיוב
סימקה מאטרה בגירה
הערות שוליים

↑  "סימקה מאטרה בגירה"  autocar.co.uk/car-news/anything-goes-throwback-thursday/throwback-thursday-1974-matra-simca-bagheera
↑  "סימקה מאטרה בגירה" - היסטוריהaronline.co.uk/cars/matra/bagheera-murena
סינאמאלדהיד

| --- | --- |

 
 שם סיסטמטי:  2E)-3-phenylprop-2-enal)
 כתיב כימי:  C₉H₈O 
 מסה מולרית:  132.16 גרם/מול
 מראה:  נוזל שמנוני צהוב
 מספר CAS:  104-55-2
 צפיפות:  1.05 גרם/סמ"ק
 מצב צבירה:  נוזל
 מסיסות:  נמוכה במים
 טמפרטורת היתוך:  -7.5 °C   265.65 K
 טמפרטורת רתיחה:  251 °C   524.15 K
 מקדם שבירה:  1.622
 
סינאמאלדהיד (Cinnamaldehyde) הוא תרכובת אורגנית ארומטית שנוסחתה C9H8O. זהו נוזל שמנוני צמיג צהבהב המעניק לקינמון את הארומה האופיינית. המולקולה מורכבת מקבוצת פניל הקשור לאלדהיד דרך שרשרת לא רוויה. החומר נמצא באופן טבעי בקליפת עץ הקינמון ועצים נוספים מהסוג Cinnamomum. החומר דומה לליגנין ובדומה לו מסונטז בצמח מפנילאלנין. קימנאלדהיד מופק מקליפת העץ על ידי מיצוי בקיטור.
השימוש העיקרי בחומר הוא כתוסף מזון לממתקים, מסטיק, גלידה ומשקאות קלים בריכוזים של פחות מ-0.5%. החומר משמש גם בבשמים, כקוטל פטריות (פונגציד) בחקלאות לרוב להגנה על מערכת השרשים של הצמח. סינאמאלדהיד משמש גם כקוטל חרקים ואמצעי לדחיית בעלי חיים כולל כלבים וחתולים.
משתמשים בחומר גם להגנה על פלדה וסגסוגות ברזל אחרות מקורוזיה.
עבד אל-קאדר ת'יאם

עבד אל-קאדר ת'יאם (בערבית: عابد القادر ثيام; נולד ב-3 באוקטובר 1998) הוא כדורגלן מאוריטני המשחק בעמדת הבלם בשוליה.
קריירת מועדונים

ת'יאם התחיל את הקריירה שלו במחלקת הנוער של מונקו ובסיום עונת 2015/2016 ערך את הופעת הבכורה שלו בקבוצת המילואים של המועדון.
בקיץ 2018 ת'יאם חתם בקבוצת המילואים של אורליאן. ב-22 בספטמבר 2018 הבקיע את שער הבכורה שלו בקריירה בניצחון 1-2 נגד טור ב'. ב-22 בפברואר 2009 ת'יאם ערך את הופעת הבכורה שלו בקבוצה הבוגרת בניצחון 0-2 נגד סושו.
בקיץ 2021 ת'יאם חתם בבולון.
בקיץ 2022 הצטרף לשוליה.
קריירה בינלאומית

בצעירותו, ת'יאם שיחק בנבחרת הנערים של צרפת. ב-24 במרץ 2018 ערך את הופעת הבכורה שלו בנבחרת מאוריטניה בניצחון 0-2 נגד גינאה.
סינאספיסמוס

| --- | --- |
לוגו המפלגה
 מדינה:  יוון 
 מנהיגים:  אלכסיס ציפראס
 תקופת הפעילות:  1991–2013 (כ־22 שנים) 
 אידאולוגיות:  סוציאליזם דמוקרטי   אקו-סוציאליזם   אירו-קומוניזם   סביבתנות   פמיניזם   פציפיזם
 מטה:  אתונה, יוון
 מיקום במפה הפוליטית:  שמאל
 ארגונים בינלאומיים:  מפלגת השמאל האירופי 
 צבעים רשמיים:  צהוב
 www.syn.gr
 
סינאספיסמוס (ביוונית: Συνασπισμός, מילולית: "הקואליציה"), או בשמה הרשמי קואליציית תנועות השמאל והאקולוגיה (ביוונית: Συνασπισμός της Αριστεράς των Κινημάτων και της Οικολογίας) היא מפלגה יוונית שמאלנית חדשה. עד לשנת 2003 המפלגה נקראה "קואליציית השמאל והפרוגרסיביים". המפלגה היא הגדולה בקואליציית השמאל "סיריזה" (SYRIZA).
המפלגה נוצרה מאיחודן של שתי מפלגות שמאל בשנות השמונים. עם התפרקות ברית המועצות, התפרקה המפלגה. המפלגה נוצרה מחדש בשנת 1991 אך לא עברה את אחוז החסימה (3%), ולא נכנסה לפרלמנט בבחירות 1993. אולם בבחירות בשנת 1996 קיבלה המפלגה 5.16% מכלל קולות הבוחרים.
לשיא כוחה הגיעה המפלגה בבחירות של יוני 2012 עם 26.9% מכלל הבוחרים, כשבראשותה עומד אלכסיס ציפראס.
סרז'יו מנדז

| --- | --- |
מנדז, 2008
מנדז, 2008
 לידה:  11 בפברואר 1941 ניטרוי, ריו דה ז'ניירו, ברזיל
 פטירה:  6 בספטמבר 2024  (בגיל 83) לוס אנג'לס, קליפורניה, ארצות הברית
 שם לידה:  סרז'יו סנטוש מנדז
 מוקד פעילות:  ברזיל 
 תקופת הפעילות:  1961–2024 (כ־63 שנים)
 עיסוק:  מלחין, נגן, זמר
 סוגה:  בוסה נובה, ג'אז, סמבה, פאנק
 שפה מועדפת:  פורטוגזית, אנגלית 
 כלי נגינה:  פסנתר 
 חברת תקליטים:  קפיטול רקורדס, אלקטרה רקורדס, אטלנטיק רקורדס, A&M רקורדס, קונקורד רקורדס 
 בן או בת זוג:  גרסיניה לפוראסה 
 פרסים והוקרה:  פרס גראמי לאלבום השנה (1992)  Latin Grammy Award for Best Portuguese Language Contemporary Pop Album (2006)  פרס גראמי הלטיני למפעל חיים (2005)  מסדר ההצטיינות בתרבות של ברזיל (2018)  פרס גראמי למוזיקת עולם (1993)  Prêmio da Música Brasileira 
 sergiomendesmusic.com
 פרופיל ב-IMDb
 
סרז'יו סנטוש מנדז (בפורטוגזית: Sérgio Santos Mendes;‏ 11 בפברואר 1941 – 6 בספטמבר 2024) היה מוזיקאי ברזילאי. הוא הוציא יותר מ-35 אלבומים וניגן בוסה נובה מעורבת בג'אז ופאנק, וזכה בפרס גראמי. מנדז נישא לזמרת גרסיניה לפוראסה (Gracinha Leporace) ששרה עמו בחלק משיריו.
ביוגרפיה > קריירה ראשונית

מנדז היה בנו של רופא מהעיר ניטרוי, בברזיל. הוא למד בקונסרבטוריון המקומי בתקווה להיות פסנתרן קלאסי. התעניינותו בג'אז גברה, והוא החל לנגן במועדוני לילה בסוף שנות ה-50 כשהבוסה נובה, נגזרת נגועת-ג'אז של הסמבה החלה להיות נפוצה. מנדז ניגן עם אנטוניו קרלוס ז'ובים ועם מוזיקאים אמריקאים רבים בביקוריהם בברזיל.
מנדז הקים את שישיית הבוסה של ריו (Sexteto Bossa Rio) והקליט את "ריקוד מודרני" ב-1961. במסע הופעות באירופה וארצות הברית, מנדז הקליט אלבומים עם קנונבול אדרלי והרבי מאן והופיע בקרנגי הול. מנדז עבר לגור בארצות הברית ב-1964 והוציא שני אלבומים עם להקתו ברזיל 65.